
საქართველოს მთავრობის

განკარგულება №272

2016 წლის 19 თებერვალი 

ქ. თბილისი
სსიპ − ეროვნული სატყეო სააგენტოს მართვას დაქვემდებარებული ყვარლის სატყეო უბნის შილდის სატყეოს ყოფილ საკოლმეურნეო ტყეში  52852 კვ. მ მიწის ფართობზე სასოფლო-სამეურნეო მიზნით ტყითსარგებლობის ვადის განსაზღვრის შესახებ

საქართველოს ტყის კოდექსის 52-ე მუხლის, „ტყის ფონდის მართვის შესახებ“ საქართველოს კანონის მე-3 მუხლის „დ“ ქვეპუნქტის, „ტყითსარგებლობის წესის დამტკიცების შესახებ“ საქართველოს მთავრობის 2010 წლის 20 აგვისტოს №242 დადგენილებით დამტკიცებული ტყითსარგებლობის წესის მე-3 მუხლის „თ“ ქვეპუნქტის, 43-ე მუხლის მე-3 პუნქტისა და 56-ე მუხლის შესაბამისად, სსიპ − ეროვნული სატყეო სააგენტოს მართვას დაქვემდებარებული ყვარლის სატყეო უბნის შილდის სატყეოს ყოფილ საკოლმეურნეო ტყეში 52852 კვ.მ მიწის ფართობზე სასოფლო-სამეურნეო მიზნით ტყითსარგებლობის ვადა განისაზღვროს 10 (ათი) წლამდე ვადით.

